Елордада ОҚО күндері «Шырайлы Оңтүстіктің шежіресі» атты көрмесімен бастау алды
"Елордада ОҚО күндері «Шырайлы Оңтүстіктің шежіресі» атты көрмесімен бастау алды" | "https://abai.kz/post/46704"
TITLE: Елордада ОҚО күндері «Шырайлы Оңтүстіктің шежіресі» атты көрмесімен бастау алды
URL: https://abai.kz/post/46704
META: "Елордада ОҚО күндері «Шырайлы Оңтүстіктің шежіресі» атты көрмесімен бастау алды" | "https://abai.kz/post/46704"
DATE: 17.10.2016
AUTHOR(s): Абай-Ақпарат
TOTAL WORDS: 149
TEXT: ҚР Ұлттық музейінде «Қуатты өңір – қуатты Қазақстан» Оңтүстік Қазақстан облысы күндерінің алғашқы шарасы «Шырайлы Оңтүстіктің шежіресі» облыстық бейнелеу өнері музейі көрмесінің салтанатты ашылуымен басталды. Мерейтойлық шаранының тұсауын кескен облыс әкімінің орынбасары Ұласбек Сәдібеков көрмеге келушілерге алғысын білдіріп, Тәуелсіздік тойымен құттықтады. Жылжымалы көрмеге келушілер бұл күні тарихи кезеңдер суреттелген 120 картиналар мен графика және гобелендерді тамашалады. Өнер туындыларында, негізінен, хандық дәуірден бастау алып, қазақ елінің маңызды оқиғаларын баяндайтын, Қазақстандағы 1916 жылғы Ұлт-азаттық көтеріліс, Ұлы Отан соғысы, бейбіт өмір, өндірістік даму, әлеуметтік тұрмыстың көтерілуі, ауыл шаруашылығы еңбеккерлері бейнеленген. Сонымен қатар, шара аясында ҚР еңбек сіңірген қызметкері, ақын Ханбибі Есенқарақызының «Жүздесейік...» шығармашылық кеші өтті. «Алаш» сыйлығының, «Парасат» орденінің иегері Х.Есенқарақызы ел Егемендігінің ширек ғасырлық тойына орай ұйымдастырылған есеп беру кешінде сиясы кеппеген жаңа туындыларымен Астана жұртшылығын таныстырып, оқырмандармен сырласты. Бұл күндері облыс делегациясы Астана халқына өңірдің тарихы, мәдениеті мен негізгі жетістіктерін таныстырып, отандық тауар өндірушілердің өнімін ұсынады. ОҚО әкімінің баспасөз қызметі
